Erkki Raasuke

Erkki Raasuke (sündinud 17. märtsil 1971 Saha-Lool) on Eesti ettevõtja. 

Ta on käinud aastatel 1978–1985 Lagedi põhikoolis, lõpetanud aastal 1989 Tallinna 21. Keskkooli spordiklassi ja õppinud aastatel 1989–1994 Tallinna Tehnikaülikoolis tööstuse ökonoomika ja juhtimise erialal.Inno Tähismaa. Hamburgerimüüjast tipp-pankuriks. Äripäev, 14. aprill 2005.

Aastatel 1994–2011 töötas Erkki Raasuke turgude valdkonna spetsialisti, finantsjuhi ja juhatuse esimehena Hansapanga Eesti ettevõttes ja Hansapanga Grupi juhina ning Swedbanki grupi finantsjuhina.

Erkki Raasuke oli majandus- ja kommunikatsiooniministeeriumi nõunik aastatel 2012–2013 ja täitis Maanteeameti peadirektori kohuseid aastal 2012. Ta oli ka Estonian Airi nõukogu esimees aastatel 2012–2013.

Aastatel 2013–2016 oli ta LHV Panga emaettevõtte LHV Group juht. Aastatel 2014–2016 oli ta ka Eesti Energia nõukogu esimees. 2017. aasta algul asus ta tööle Nordea ja DNB ühendpanka, mis kannab alates 1. oktoobrist 2017 nime Luminor."Raasuke läks tööle LHVsse" Äripäev, 23. september 2013"Raasuke: LHV andis mu vabaks" Äripäev, 24. november 2016"Nordea ja DNB ühendpanka asub juhtima Erkki Raasuke" ERR, 24. november 2016"Luminor pank alustab tegevust 1. oktoobrist" ERR, 19. september 2017 Pärast Luminorist lahkumist 31. detsembril 2020 asus ta 1. veebruaril 2021 tööle ettevõtte Skeleton Technologies finantsjuhina.Luminorist lahkunud Erkki Raasuke siirdub Skeletoni finantsjuhiks. ERR, 22. jaanuar 2021.

2025. aasta veebruarist on ta Ettevõtluse ja Innovatsiooni Sihtasutuse (EIS) nõukogu liige.

Tunnustus
 2009 Eesti Kaubandus-Tööstuskoja II klassi aumärk
2014 Valgetähe IV klassi teenetemärk

Viited

 Välislingid 

 Vilja Kiisler: "Erkki Raasukese rääkimata lugu" Äripäev, 6. aprill 2018

Kategooria:Eesti ettevõtjad
Kategooria:Valgetähe IV klassi teenetemärgi kavalerid
Kategooria:Sündinud 1971